Ketlin Blekşir

Ketlin Blekşir (; ) — Amerikalı rəssam, illüstrator və müəllim. Blekşir uzun illər "Chicago Art Institute"da dərs demiş və xeyli sayda yetirmələri olmuşdur.
 Həyatı 
Ketlin Blekşir 1897-ci ildə Texasda anadan olub. Gənc yaşlarından sənətə maraq göstərmiş və bu sahədə təhsil almağa qərar vermişdir. O, 1914-cü ildə Navasota Liseyini bitirib. Orta məktəbi bitirdikdən sonra o, Baylor Universitetində oxuyub. 1917-ci ildə müasir dillər üzrə bakalavr dərəcəsi ilə məzun olub, sonra İncəsənət Tələbələri Liqasında təhsil almaq üçün Nyu-Yorka gedib. Orda onun müəllimləri arasında Solon Borqlum, Corc Bridqman və Frenk Vincent DuMond var idi. O, 1918-ci ildə Nyu-Yorku tərk edib və sonrakı altı ildə Texas, Kaliforniya və Avropaya səyahət edib. və Los-Ancelesdə filmlərin əl ilə rənglənməsi və film afişalarının dizaynı da daxil olmaqla müxtəlif işlərlə məşğul olub.Sonstegard, Viki. "Kathleen Blackshear: Treating her subjects with Humility and Grace"Women Out West: Art on the Edge of America. Dec. 4, 2015.

1924-cü ildə Ketlin Blekşir yenidən incəsənət təhsilinə başlayıb, bu dəfə o, Çikaqo İncəsənət İnstitutunun Məktəbində (SAIC) təhsil alıb. Burada Con Norton, Çarlz Fabens Kelli, Vilyam 
Ouen və sənət tarixçisi Helen Gardner ilə birlikdə təhsil alıb və onlar ömürlük dost olublar. O, rəssamlıq və qrafika üzrə təhsil alıb və daha sonra 1940-cı ildə burda magistr dərəcəsini alıb."Kathleen Blackshear". Illinois Women Artists Project website. Retrieved Jan. 30, 2016.

O, Çikaqo İncəsənət İnstitutunun Məktəbinda oxuyaraq sənət bacarıqlarını inkişaf etdirmişdir. Bu təhsil ocağı, onun gələcəkdə həm rəsmlərində, həm də pedaqoji fəaliyyətində mühüm rol oynayıb.

Blekşirin sənət üslubu modernizmin, regionalizmin və sosial realist yanaşmaların qarışığını özündə əks etdirirdi. Onun əsərlərində afrikalı-amerikalıların gündəlik həyatı və mədəniyyəti, kənd həyatının realist təsvirləri, ekspressiv formalar və güclü rəng istifadəsi ön plana çıxırdı. O, regionalist sənətçilərdən ilhamlansa da, daha çox sosial mövzulara və müxtəlif mədəni kimliklərin təsvirinə diqqət yetirirdi. O, "Chicago Art Institute"da uzun illər dərs demişdir. O, müxtəlif üslubları və sənət tarixini öyrətməklə yanaşı, müxtəlif irqlərin və mədəniyyətlərin sənətdə təmsil olunmasının vacibliyini vurğulayan ilk müəllimlərdən biri olmuşdur. Onun tələbələri arasında sonradan tanınmış bir çox sənətçi olmuşdur.
Ketlin Blekşirin əsərləri ABŞ-ın müxtəlif muzeylərində və şəxsi kolleksiyalarda saxlanılır. Onun işlərində regionalist üslub, güclü sosial mesajlar və Afrikalı-Amerikalı icmaya hörmət hiss olunur.Landauer, Susan, and Becky Reese. “Lone Star Spirits.” In Patricia Trenton, ed. Independent Spirits: Women Painters of the American West, 1890–1945, 199–200. Los Angeles: University of California Press, 1995, pp. 199–200.

 İstinadlar 

 Ədəbiyyat 
 Tormollan, Carole. A Tribute to Kathleen Blackshear. Chicago: School of the Art Institute of Chicago, 1990.
 Tormollan, Carole. "Kathleen Blackshear" In Women Building Chicago: 1790-1990, edited by Rima Lunin Schultz and Adele Hast, 84–86. Bloomington: Indiana University Press, 2001.
 Weininger, Susan. "Kathleen Blackshear" In Elizabeth Kennedy, ed. Chicago Modern, 1893–1945: Pursuit of the New, 92. Exh. cat. Chicago: Terra Foundation for the Arts, 2004.

 Xarici keçidlər 
 Kathleen Blackshear and Ethel Spears Papers, 1920–1990 (finding aid)